kardosdrur/scandi-wiki huggingface dataset:
FIH Erhvervsbank

FIH Erhvervsbank A/S (herefter FIH) var en erhvervs- og investeringsbank med hovedkvarter i København og en lokalafdeling i Vejle. I 2010 overtog et joint venture bestående af ATP, PFA, Folksam og CPDyvig ejerskabet af FIH. Ved udgangen af 2010 havde FIH et samlet udlån på omkring 70 mia. kr. fordelt på cirka 4.000 erhvervskunder.

Historie 
FIH blev stiftet i 1958 som "Finansieringsinstituttet for Industri og Håndværk A/S" for at dække danske virksomheders behov for mellemlang finansiering. FIH var i en årrække børsnoteret, men blev afnoteret i 2000, da FöreningsSparbanken (Sverige) via FI-Holding overtog aktiemajoriteten sammen med en kreds af eksisterende aktionærer, som blandt andet talte Dansk Industri, Dansk Arbejdsgiverforening, ATP og Lønmodtagernes Dyrtidsfond.

I 2004 købte den islandske Kaupthing Bank FI-Holding. Under det islandske ejerskab etableres FIH Partners, FIH Capital Markets og FIH Netbank Pro. Efter kraftig økonomisk uro på Island blev Kaupthing Bank den 9. oktober 2008 sat under administration af den islandske stat. FIH var ”ring fenced” i forhold til Kaupthing og opererede som dansk bank under dansk tilsyn. Alligevel var det islandske ejerskab en belastning for FIH, idet investeringsbureauerne nedjusterede FIH. Der gik mere end to år før et nyt ejerskab var på plads, hvilket blandt andet betød at FIH i januar 2009 måtte afskedige 21 % af medarbejderne.

I september 2010 annoncerede FIH, at joint venture selskabet FIH Holding A/S bestående af ATP, PFA, Folksam og CPDyvig havde indgået aftale om køb af alle Kaupthing Banks aktier (99,89 % af samtlige aktier). ATP ejer 49,95% af aktierne i FIH, mens PFA ejer 19,89%, Folksam 19,98% og CPDyvig 9,99%. De resterende 0,11% af aktierne i FIH ejes af FIH og FIHs medarbejdere. Den 6. januar 2011 blev det nye ejerskab godkendt.

I 2014 solgte banken sin udlånsforretning til Spar Nord og Nykredit

I marts 2016 indleverede FIH sin banklicens, efter frasalg af alle indlånskunder til Nykredit

Administrerende direktører 
 1958-1981 Erik Mollerup
 1981-1992 Olav Grue
 1992-1998 Henrik Heideby
 1998-2009 Lars Johansen
 2009- Henrik Sjøgreen
 2011-2014 Bjarne Graven Larsen (Co-CEO)

Fakta 
 Resultat af finansielle poster, 2015: DKK 588,1 mio. 
 Resultat efter skat, 2015: DKK 144,7 mio.
 Antal ansatte (Gennemsnitlig FTE 2015): 66

Eksterne links 
 FIH website 
 FIH .com website 
 FIH Partners website 
 PFA 
 Folksam 

Etableret i 1958
Investeringsbanker i Danmark
Bujnaksk

Bujnaksk (, ; , ) er en by i den sydrussiske republik Dagestan med 62.623(2010) indbyggere. Bujnaksk ligger for foden af bjergkæden Store Kaukasus ved floden Sjura-Ozen, omkring 40 km. sydvest for republikkens hovedstad Makhatsjkala.

Bujnaksk hed Temir-Khan-Sjura () frem til 1922. Navnet er afledt af Timur Lenk, en mongolsk krigsherre fra 1400-tallet. I 1922 blev byen omdøbt til Bujnaksk, opkaldt efter den revolutionære helt Ullubiy Buynaksky.

Temir-Khan-Sjura blev grundlagt i 1834 som en befæstet forpost i nærheden af middelalderbyen Balanjar. I 1866 fik den bytatus. I 1920 var byen centrum for den kortvarige selvstændige stat Bjergrepublik i det nordlige Kaukasus.

I 1970 blev byen hårdt ramt af et jordskælv. Den 4. september og i 1999 blev et lejlighedskopleks i byen ramt af et terrorangreb med 64 døde, heriblandt 23 børn, og 146 kvæstede. Angrebet var en af en række terrorangreb, der i samme måned ramte Rusland.

Eksterne henvisninger 

Byer i Republikken Dagestan
Digital Imaging Websites Association

Digital Imaging Websites Association (DIWA), en uafhængig international sammenslutning bestående af web-baserede special-magasiner omhandlende digitale billedprodukter. 

Organisationen udfører anmeldelser samt giver information om digitale produkter blandt andet digitale-fotografiapparater. 

DIWA 

 har et udviklet et standard testsystem som medlemmerne skal følge når et produkt anmeldes.

 tildeler priser hele året, kulminerende i en årlig platin medalje der tildeles det/ de bedste produkter.

Ekstern henvisning 
 DIWA, hjemmeside 

Fotografi
Amerikanske vicepræsidenter

Vicepræsident er det næsthøjeste embede i USA efter præsidentembedet. Vicepræsidenten bliver valgt sammen med præsidenten og tager stillingen hvis præsidenten skulle dø, gå af eller blive afsat indenfor præsidentperioden. Vicepræsidenten er præsident og ordstyrer i USA's senat og har stemmeret ved stemmelighed, så at hans stemme i sådanne tilfælde bliver udslagsgivende. Embedet er således det eneste som har funktioner i både den udøvende gren og den lovgivende gren af statsmagten (som et brud på magtfordelingsprincippet).

Det er de samme formelle krav til vicepræsidenten som til præsidenten: For at kunne blive valgt, skal man være født som amerikansk statsborger, være minimum 35 år gammel og have boet i USA i de sidste 14 år. Man kan heller ikke have været præsident i to mandatperioder tidligere.

Liste over vicepræsidenter i USA

Fodnoter

Se også 
 Amerikanske præsidenter

Eksterne henvisninger 

 Senatets officielle side om vicepræsidentembedet, med komplet liste over vicepræsidenter (engelsk)

 
Vicepræsidenter
Pejsegården

Hotel Pejsegården er et hotel beliggende i den sydlige ende af Brædstrup, og er Danmarks største privatejede hotel. Hotellet er ejet af Grethe Nygård, men bestyres til daglig af hendes datter Jytte Nygård.

Østjydsk Musikforsyning har hvert i perioden 1973-2008 spillet revy på hotellet.

Referencer

Eksterne henvisninger 
 Pejsegårdens hjemmeside

Hoteller i Danmark
Brædstrup
SEK

SEK er en forkortelse, som blandt andet kan referere til:

 Svenske kronor
 Sekund
Salut

Salut (af ) er affyring af en række løse skud fra kanoner eller andre skydevåben som en hilsen, der tilkendegiver respekt for nationalflag eller højtstående personer som statsoverhoveder, kongelige og militærpersoner, og ved særlige festlige lejligheder.

Reglerne for salutering er stort set internationale. Antallet af skud og pausen mellem dem er afhængigt af anledningen.

Historie 
 Skikken med salut opstod til søs. Når to orlogsskibe af forskellig nationalitet mødtes til søs, eller skibene skulle i havn, skød de deres kanoner tomme, for at vise at de havde fredelige hensigter, og således blev salutten et symbol på fred. Efterhånden som kanonerne kunne aflades manuelt, blev afskydning afskaffet, men da skibene fortsat ønskede at tilkendegive deres fredelige hensigter, blev salutering indført som hilsen.

Historisk har afgivelsen af kanonsalut været et signal om en stor begivenhed.

Af andre former for salut kan nævnes honnør, hævet knytnæve, nazi-, fascisthilsen (strakt arm), hilsen med sabel og kårde etc.

Salutering i Danmark 
I Danmark saluteres der fra orlogsfartøjer, Batteriet Sixtus på Holmen i København, Flagbastionen på Kronborg Slot i Helsingør og Marinestation Grønnedal i Kangilinnguit i Vestgrønland.

Der affyres salut ved følgende lejligheder:

 Dronningens fødselsdag 16. april (27 skud)
 Fødsler i kongehuset (21 skud). Fødes barnet inden kl. 12.00, afgives salut samme dag kl. 12.00. Fødes barnet efter kl. 12.00, afgives salut næste dag kl. 12.00.
 Begravelser i kongehuset: sørgesalut af 3 gange 27 skud med 30 sekunders mellemrum.

Herudover affyres der salut ved særlige lejligheder som statsbesøg, flådebesøg og regentens officielle ombordstigning på Kongeskibet Dannebrog.

Medier

Henvisninger

Se også 
 Honnør

Militær
Hilseformer
Det danske monarki
Apotekstekniker

Apotekstekniker har flere betydninger:

 Apoteksassistent
 Defektrice

Stillingsbetegnelser inden for sundhed
Tiger 2

Panzerkampfwagen VI Ausf. B Tiger II "Königstiger" (Også administrativt kendt som Sd.Kfz.182) var en tysk kampvogn, der blev udviklet sent i Anden Verdenskrig. Den havde 150 mm frontpanser, 80 mm side- og hækpanser. Den var udstyret med en 88 mm kanon. Kampvognen vejede 70 ton, men havde samme motor som den langt lettere Panther (Panzer V) og som forløberen Tiger (Panzer VI) – en 700 hk motor til at trække de 70 ton.

Det skråtstillede panser gav en effektiv tykkelse på 200 mm udover at det nemmere kunne reflektere skud væk.

Mangel på vigtige råstoffer til en effektiv stålblanding gjorde beskyttelsen mindre effektiv end Tiger I i visse situationer. Panserpladerne kunne simpelthen falde fra hinanden i samlingerne ved anskydning, eller få fragmenter til at flyve af på indersiden og både såre og dræbe besætningen trods der ikke kom gennemskydning.

Grundet det og de hårde rystelser for storkaliber-træffere var der tilfælde hvor Tiger II kampvognens ammunition opbevaret i tårnet faldt ud at holderne og faldt ned igennem tårnet og sårede besætning og skadede udstyr og forstyrrede besætningens fokus væk fra kampopgaver. Dette udløste forbud mod opbevaring af ammunition i tårnet og nedsatte mængde af ammunition Tiger II kunne medbringe i kamp.

Udover det, så var en række mekaniske dele til transmission fra motor til larvefødderne notorisk upålidelige og medførte mange sammenbrud.

Besætningerne var tillige pga. krigens gang ofte ikke færdiguddannet og kunne ikke betjene kampvognen effektivt således af sammenbruds raten steg og kampsituationer for ofte faldt ugunstige ud grundet den manglende erfaring.

Samlet set var der bestilt 1.500 Tiger II i forskellige varianter mens kun ca. 500 nåede at blive produceret grundet især bombning af fabrikker. Amerikansk efterretningstjeneste fandt dele nok til at ca. 2.000 Tiger II kunne være blevet produceret.

Der var blandt andet planer om at Tiger II skulle være blevet brugt til platform for svær artilleri.

Specifikationer 
 Besætning: 5 mand
 motor: Maybach HL 230 P 30 / 12-cylinder / 700 hk
 Fart: vej: 35-38 km/h, terræn: 17 km/h
 Benzinkapacitet: 860 liter
 Længde: 7,26 m (uden kanon), 10,28 m (Med kanon)
 bredde: 3,65 m
 højde: 3,09 m
 Våben: 88 mm KwK 43 L/71 & 3 x 7,92 mm MG34/42
 Panser: Front: 180 mm, sider: 80 mm, hæk: 80 mm

Jagdtiger 

Panserjager med 128 mm PaK 44 L/55 monteret i chassiset dvs. uden tårn.
77 produceret.

Kampvogne
Våben fra Tyskland
Zuidas

Zuidas (dansk: Sydaksen er en bydel i Amsterdam i Holland. Det ligger mellem floden Amstel og A10-motorvejen. I området ligger hovedkvartererne for bl.a. ABN AMRO og ING Group, to af de største banker i verden sammen med mange andre finansielle virksomheder. 

I fremtiden er det meningen at stationen i centrum af området, Amsterdam Zuid WTC, skal være en aflastning for hovedbanegården i Amsterdam, Amsterdam Centraal. Den skal have forbindelse til Schiphol, Rotterdam, Antwerpen, Bruxelles og Paris med højhastighedstoget Thalys. Der skal også være forbindelse til det  tyske højhastighedsnetværk, ICE, via Utrecht og Arnhem. Stationen vil ligeledes blive forbundet med Amsterdam centrum via Nord-syd linien, en planlagt nord-sydgående metrolinje.

Eksterne links 

 Hjemmeside for  
 Hjemmeside for Mahler4
 Zuidas i 3D 

Amsterdam
Bydele
Radio- og tv-tårnet i Riga

Radio og tv-tårnet i Riga () i Letland er den højeste struktur i de baltiske lande. Det blev bygget mellem 1979 og 1986. Dets højeste punkt når 368,5 m op, hvilket gør det til det tredje højeste tårn i Europa og det ellevte højeste i verden. Der er en udkigspost i 97 meters højde, hvorfra man kan se det meste af Riga. 

Tårnet er bygget på øen Zaķusala i midten af floden Daugava. 

Radio- og tv-tårnet startede med at sende programmer i 1986.

Bygninger, konstruktioner og anlæg i Riga
Tårne i Letland
Moskvas manege

Moskvas manege er en stor aflang historisk bygning fra 1817, beliggende på Mokhovaja-gade i den centrale Moskva, Rusland mellem Manegepladsen, (som den giver navn til) og Alexanderhaven – tæt på Kreml og Den Røde Plads. For nuværende fungerer Moskvas manege som udstillingshal.

Beskrivelse 

Moskvas manege har en facadelængde på 166 meter og dækker et areal på omkring 6.500 m². Den er konstrueret i neoklassisk stil med en ubesmykket hvid facade og pediment og med doriske søjlekolonnader på forsiden og langs siderne. Det 45 meter brede loft, der opretholdes uden interne søjler eller anden understøttelse, hviler på de eksterne søjler.

Historie 
Bygningen er tegnet af den spanske ingeniør Agustín de Betancourt og opført af den russiske arkitekt Joseph Bové. Byggeriet af manegen blev på foranledning af tsar Alexander den Første startet den 12. november 1817 på femåret for Napoleons nederlag i invasionen af Rusland og færdiggjort i 1925.

Bygningen blev først brugt som traditionel manège (indendørs ridehal) som paradesal og træningslokale for officerer i den russiske hær. Den var så stor, at den kunne rumme et helt infanteriregiment (over 2.000 soldater) såvel som et publikum. Fra 1831 blev manegen omdannet til udstillingshal. I 1867 spillede den franske komponist Hector Berlioz og den russiske pianist med et 500 mand stort orkester for et 12.000 stort publikum.

Efter den russiske revolution og bolsjevikkernes magtovertagelse blev
manegen brugt som garage for forskellige militærkøretøjer, hvilket tog hårdt på hele konstruktionen, og i 1941 under anden verdenskrig blev den yderligere næsten destrueret, da den blev ramt af tyskernes bombardementer.

Efter Stalins død kommer Moskvas manege tilbage til Moskvas bystyre, der igangsætter en renovation. Fra 1957 blev bygningen kendt som "Den Centrale udstillingshal" og brugt til udstillinger af sovjetiske og russiske kunstnere, messer o.l. Det var under denne periode, at den sovjetiske førstesekretær Nikita Khrusjtjov den 1. december 1962 blev berygtet for at kritisere en avantgardeudstilling udstilling under navnet "Ny virkelighed" som værende degenereret kunst, hvor han sagde, at det sovjetiske "folk har ikke brug for sådan noget!". Hvorefter Sovjetunionen igangsatte en kampangne mod formalisme og abstrakt kunst.

Den 31. august 1999 sprængte en bombe i manegen, hvorved en person omkom og 40 andre kvæstet.

Den 14. marts 2004 blev Moskvas manege ramt af en ødelæggende ildebrand, som næsten totalt raserede den. To brandmænd døde under slukningen af ilden. Loftets bærende træbjælker kollapsede, og taget faldt ned, så kun murene var tilbage. En officiel undersøgelse viste, at en kortslutning havde været årsag til branden. Den 18. februar 2005 blev den nyrestaurerede manege igen åbnet som udstillingshal.

Referencer 

Manege
Universiteit van Amsterdam

Universiteit van Amsterdam (UvA) (dansk Universitetet i Amsterdam) er et omfattende forsknings universitet placeret i hjertet af byen Amsterdam, Holland. Med over 25.000, 5.000 ansatte og et budget på €487 million er universitetet en af de store universiteter i Europa. Der er syv fakulteter humaniora, social- og adfærds-videnskab, økonomi, jura, naturvidenskab, medicin og tandlægevidenskab. Universitetet har et stort internationalt program og tilbyder over 85 masterprogrammmer på engelsk og mange kurser i hollandsk og engelsk. Universiteit van Amsterdam (UvA) skal ikke forveksles med Amsterdams andet universitet, Vrije Universiteit (VU).

Eksterne links 

 Universiteit van Amsterdam hollandsk 
 Universiteit van Amsterdam engelsk  
 Universiteit van Amsterdam, slide show  
 Universiteit van Amsterdam. meninger fra ERASMUS og andre internationale studerende på iAgora.com

Bygninger, konstruktioner og anlæg i Amsterdam
Universiteter i Holland
Uddannelse i Amsterdam
Farvel seng - jeg elsker dig

Farvel seng – jeg elsker dig var titlen på Radio 100FM's morgenprogram fra først i oktober 2007 til 23.maj 2008.

I spidsen for programet stod Mads Vangsø. I løbet af programmets levetid var Vangsø flankeret af først Eddie Michel og Martin Hjort og siden Katja Bostrup og Lars Johansson og nyhedsværten Mette Melgaard. 

Programmet var i 2008 nomineret til en Zulu Award.

Radioprogrammer fra Danmark
Kiribatisk (sprog)

Kiribatisk (også gilbertesisk) er et mikronesisk sprog, som tales på Kiribati.

Alfabet

Noter 

Austronesiske sprog
Sprog
San Francisco Giants

San Francisco Giants er et professionelt amerikansk baseballhold fra San Francisco, Californien. De spiller i National League Western Division i Major League Baseball. Deres stadion hedder AT&T Park.

Holdet blev grundlagt i 1883 i New York under navnet Gothams, hvilket hurtigt blev ændret til New York Giants. Klubben nød sin storhedstid fra omtrent 1904 til 1924, hvor det blev til 10 ligamesterskaber og 3 World Series-titler under træneren John McGraw. Efter to yderligere World Series-sejre i 1933 og 1954 flyttede holdet til San Francisco i 1958. I San Francisco vandt Giants World Series 2010 2012 og 2014. Klubbens seneste ligamesterskab kom i 2002. I alt har Giants vundet 20 National League-mesterskaber og 6 Western Division-titler.

I nyere tid har klubbens klart største profil været Barry Bonds, som, mens han har spillet for Giants, har vundet MVP-prisen som ligaens mest værdifulde spiller i 1993 samt fire år i træk fra 2001 til 2004. Efter 2007-sæsonen, hvor holdet endte på sidstepladsen i divisionen, og Bonds i en alder af 43 ifølge de fleste baseballstatistikker havde været den mest produktive Giants-spiller, valgte klubledelsen ikke at forny Bonds' kontrakt.

Kildehenvisninger

Eksterne henvisninger 
 San Francisco Giants' officielle hjemmeside 

Hold i Major League Baseball
Giants
Klub Mini Vega

Klub Mini Vega blev i startet op i marts 2005, og er Vegas bud på et akustisk arrangement.

Arrangementet finder sted i Vegas gadebar Ideal Bar den første onsdag i hver måned (januar og juli undtaget) og er gangske velbesøgt, med et publikumsbesøg på 150-200 mennesker pr. aften. Klub Mini Vega blev i 2007 nomineret som Årets Bedste Gratisoplevelse af AOK's brugere.

I Klub Mini Vega får kendte og mindre kendte artister mulighed for at afprøve nyt materiale, støve en gammel sang af, eller bare gi' et par numre, skrællet helt ned til det, som aftenen handler om, nemlig sang og sangskrivning, eller som det normalt betegnes singer/songwriting.

Til hver aften præsenterer musikstedet et større navn sammen med et par mindre kendte navne. Hele programmet bindes sammen af Klub Mini Vegas vært, Dennis Mejdal, der selv betræder den akustiske scene.

Prominente navne som Thomas Dybdahl, Kasper Eistrup, Randi Laubek, Dicte, Claus Hempler, Tina Dickow, Mikael Simpson, Mattias Edlund (ex-The Motorhomes), Pétur Ben, Grand Avenue, Søren Huus (Saybia), Thomas Buttenschøn, Kira Skov, Niels Skousen, Ida Corr, Kitty Wu, Angu, Tobias Trier har besøgt stedet og givet små unikke akustiske koncerter.

Idéfolket bag Klub Mini Vega er Dennis Mejdal (vært og booker af up-coming), Oskar Jensen (booker af hovednavne) og Janni Ellegaard (afvikler og booker af up-coming). Og efter at ha' overværet første Klub Mini VEGA arrangement kom også producer Rune Nissen-Pedersen ind over (lydmand og booker af up-coming).

Spillesteder i København
Musikarrangementer
Kongens Enghave
Tour Down Under 2008

Tour Down Under 2008 var den 10. udgave af løbet Tour Down Under og blev arrangeret i området omkring Adelaide i Australien mellem 22.-27. januar 2008. Sidste års vinder Martin Elmiger, stillede også i år til start med sit hold AG2R - La Mondiale.

Dette er første gang løbet er med i UCI ProTour, som den blev en del af i 2007.

Etape resultater

1. etape, 22. januar, Mawson Lakes–Angaston, 129 km

2. etape, 23. januar, Stirling – Hahndorf, 148 km

3. etape, 24. januar, Unley – Victor Harbor, 139 km

4. etape, 25. januar, Mannum – Strathalbyn, 134 km

5. etape, 26. januar, Willunga – Willunga, 147 km

6. etape, 27. januar, Adelaide East End Circuit , 88 km

Resultater

Sammenlagt

Bjergkonkurrencen

Pointkonkurrencen

Ungdomskonkurrencen

Holdkonkurrencen

Trøjernes fordeling gennem løbet

Individuel UCI ProTour 2008 stilling efter løbet 
27. januar 2007, efter Tour Down Under

Efter at have vundet 4 etaper i Tour Down Under og sammenlagt, blev tyskeren André Greipel den første leder af UCI ProTour 2008 .

Hold 

Et australsk hold kaldet Australia-UniSA var det eneste ikke-ProTour hold som var inviteret til løbet.

Eksterne links 
Officielle hjemmeside 
Tour Down Under 2008 CyclingFever Racespecial

Referencer 

2008
Matteo Bono

Matteo Bono (født 11. november 1983) er en italiensk tidligere professionel cykelrytter.

Eksterne henvisninger

Mandlige cykelryttere fra Italien
Høvængestenen

Høvængestenen eller Dødemosestenen er Lollands største sten, der ligger tæt på Høvængevej syd for Øster Ulslev på Sydøstlolland.

Stenen er transporteret hertil af isen under sidste istid, og størstedelen af den er begravet under jorden. Den slags store sten har altid sat fantasien i sving, for hvor kom de fra? Der findes 2 sagn om Høvængestenens oprindelse. Den siges at være kastet af trolde fra vest mod Nysted, men var så stor at den ikke nåede helt frem. Det andet sagn fortæller at nogle væsener kaldet ”højfolket” har hentet stenen fra bunden af Maribo Sø. De begravede deres guld og sølv under den inden de forlod Lolland. Det siges også at stenen vender sig når den lugter nybagt brød.

De store sten i landskabet satte også opfindsomheden i sving på anden vis. Mange af dem er nemlig forsvundet, slået eller sprængt i stykker og brugt til byggearbejder. 

Den regionale cykelrute 38 (Paradisruten) fører tæt forbi stenen.

Galleri

Eksterne henvisninger 

A.F. Heyn: Nysted Kommune historisk set 1984

Vandreblokke i Danmark
Turisme i Danmark
Lolland
Guldborgsund Kommune
Gianluca Bortolami

Gianluca Bortolami (født 28. august 1968 i Locate di Triulzi) er en forhenværende professionel italiensk landevejscykelrytter. Han kørte senest for det italienske ProTour-hold .

Eksterne henvisninger 
 

Mandlige cykelryttere fra Italien
Giuliano Figueras

Giuliano Figueras (født 24. januar 1976 i Napoli) er en tidligere professionel italiensk landevejscykelrytter. Han cyklede for det italienske hold Lampre-Fondital.

Eksterne henvisninger 

Mandlige cykelryttere fra Italien
Alex Pettyfer

Alexander Richard Pettyfer (født 10. april 1990) er en britisk skuespiller og model.

Pettyfer er søn af en skuespiller og en forhenværende mannequin. Han optrådte på teaterscenen og på tv, før han fik rollen som Alex Rider: hovedpersonen i filmudgaven af Stormbreaker som havde verdenspremiere i 2006. Udover at have spillet en mindre rolle i filmen Wild Child, hvor han spiller sammen med bl.a. Emma Roberts, har han desuden spillet med i I Am Number Four, Beastly og Magic Mike.

Udvalgt filmografi

Modelarbejde 

 2008: Burberry – Forår / Sommer
 2008: Burberry – The Beat For Men eau du cologne
 2009: Burberry – Forår / Sommer

Eksterne henvisninger 
 

Skuespillere fra England
Modeller fra England
Doctor Screw

Doctor Screw er en britisk porno tv-serie, vist på The Adult Channel i 2006. Serien er kendt for at være en parodi på den populære britiske science fiction tv-serie, Doctor Who. Serien er også kendt for sine humoristiske og platte episoder.

Tv-serien er udgivet på DVD.

Handling 
En alien ved navn Dr. Screw ankommer på jorden i sit rumskib. Hans mission er at redde planeten fra The Mistress, men han er nødt til at forklæde sig på jorden og tager skikkelse som en rockstjerne, og hans rumskib forvandles til et flyvende lokum. Igennem 13 episoder knalder Dr. Screw og hans assistent Holly sig så ellers gennem universet, og tiden.

Medvirkende 
Mark Sloan som Dr. Screw
Elle Brook som Holly
Lena Frank/Franki(e) som The Mistress
Savannah Gold (Nathalie Heck) som Medieval Princess
Aaliyah som Holly's Mum
Rio Mariah som Cave woman
Ian Tate som Sikkerhedsvagt
Suzie Best som Alien
Angel Long som Wrestler

Afsnit 

 Holly
 Medieval Muff
 Holly's Mum
 Stoneage Shagging
 Nazi Interrogation
 Future Massage
 Stuck in a Black Hole
 Blow Up Invasion
 Out of Juice
 Wrestling for Holly
 Holiday in Egypt

Noter

Eksterne henvisninger 
 
Omtale af serien på iafd.com med medvirkede m.v. 

Pornofilm
Britiske tv-serier fra 2000'erne
Steele (North Dakota)

Steele er en amerikansk by og administrativt centrum for det amerikanske county Kidder County i staten North Dakota. I 2000 havde byen et indbyggertal på 761.

Ekstern henvisning 
 Steeles hjemmeside (engelsk)

Byer i North Dakota
Angel Long

Angel Long (født 21. november 1980) er en britisk pornostjerne, med det borgerlige navn Sarah Elizabeth Read. 

Angel Long er bedst kendt fra sit samarbejde med The Adult Channel, hvor hun var kanalens frontfigur igennem en periode. Angel Long er naturligvis også kendt for sine film, hvor det er ganske få ting hun takker nej til foran kameraet.

Referencer

Eksterne henvisninger 
 
 Angel Long på Babepedia

Pornomodeller fra England